Ministru kabineta rīkojuma projekta

**„Par valsts nekustamā īpašuma Aptiekas ielā 7, Rīgā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Projekta mērķis ir, ievērojot Publiskas personas mantas atsavināšanas likumā (turpmāk – Atsavināšanas likums) ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē valsts nekustamo īpašumu, Aptiekas ielā 7, Rīgā, kas ierakstīts zemesgrāmatā uz valsts vārda Veselības ministrijas personā, un kurš nav nepieciešams publisku personu funkciju nodrošināšanai saskaņā ar Valsts pārvaldes iekārtas likumu.  Rīkojuma projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Atsavināšanas likuma 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izstrādātais rīkojuma projekts “Par valsts nekustamā īpašuma Aptiekas ielā 7, Rīgā, pārdošanu” (turpmāk – projekts) paredz atļaut VNĪ pārdot izsolē valsts nekustamo īpašumu Aptiekas ielā 7, Rīgā, kas ierakstīts zemesgrāmatā uz valsts vārda Veselības ministrijas personā: **Nekustamo īpašumu** (nekustamā īpašuma kadastra Nr.0100 016 0167) – zemes vienību (zemes vienības kadastra apzīmējums 0100 016 0167) 0,2536 ha platībā un būves (būvju kadastra apzīmējumi 0100 016 0167 001 un 0100 016 0167 002) – **Aptiekas ielā 7, Rīgā,** kas ierakstīts zemesgrāmatā uz valsts vārdaVeselības ministrijas personā Rīgas pilsētas zemesgrāmatas nodalījumā Nr.100000142921. Zemesgrāmatas nodalījumā nekustamajam īpašumam ir norādīta adrese Aptiekas iela 7/9, Rīga. Saskaņā ar Rīgas pilsētas būvvaldes 2016.gada 30.maija lēmumu Nr.BV-16-242-ls nekustamajam īpašumam (nekustamā īpašuma kadastra Nr.0100 016 0167) tika veikta adreses maiņa no Aptiekas ielas 7/9 uz adresi Aptiekas iela 7. Saskaņā ar zemesgrāmatas datiem un Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma sastāvā ietilpst:* zemes vienība 0,2536 ha platībā (zemes vienības kadastra apzīmējums 0100 016 0167), lietošanas mērķis: 0902 – ārstniecības, veselības un sociālās aprūpes iestāžu apbūve un tās kadastrālā vērtība uz 2020.gada 1.janvāri noteikta 64 297 *euro;*
* Poliklīnika (būves kadastra apzīmējums 0100 016 0167 001) ar kopējo platību 675,2 m2, galvenais lietošanas veids: 1264 - ārstniecības vai veselības aprūpes iestāžu ēkas, un tās kadastrālā vērtība uz 2020.gada 1.janvāri noteikta 31 704 *euro;*
* Nojume (būves kadastra apzīmējums 0100 016 0167 002) ar kopējo platību 18 m2, galvenais lietošanas veids: 1274 - citas, iepriekš neklasificētas, ēkas un tās kadastrālā vērtība uz 2020.gada 1.janvāri noteikta 461 *euro.*

Saskaņā ar NĪVKIS datiem nekustamajam īpašumam ir noteikti apgrūtinājumi:* ekspluatācijas aizsargjoslas teritorija gar elektrisko tīklu kabeļu līniju - 66 m²;
* ekspluatācijas aizsargjoslas teritorija gar elektronisko sakaru tīklu gaisvadu līniju;

 Saskaņā ar NĪVKIS datiem būvei poliklīnika (būves kadastra apzīmējums 0100 016 0167 001) ar kopējo platību 675,2 m2 ir noteikts apgrūtinājums – valsts nozīmes arhitektūras pieminekļa teritorija un objekti. Saskaņā ar zemesgrāmatas datiem būve (būves kadastra apzīmējums 0100 016 0167 001) ir valsts nozīmes arhitektūras piemineklis “Koka savrupmāja” (valsts aizsardzības Nr. 8571). Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī Nacionālās kultūras mantojuma pārvaldes (turpmāk – Pārvalde) izsniegtie norādījumi par kultūras pieminekļa izmantošanu un saglabāšanu atbilstoši likumā “Par kultūras pieminekļu aizsardzību” noteiktajai kārtībai rīcībai ar nekustamo īpašumu un 2003.gada 26.augusta Ministru kabineta noteikumos Nr.474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” (turpmāk – Noteikumi Nr.474) noteiktajai kārtībai rīcībai ar valsts nozīmes arhitektūras pieminekli un citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam. Nekustamais īpašums atrodas VSIA "Rīgas psihiatrijas un narkoloģijas centrs" (turpmāk - RPNC) pārvaldīšanā. Poliklīnikas ēkā (būves kadastra apzīmējums 0100 016 0167 001) Aptiekas ielā 7, Rīgā, ēkas sliktā tehniskā stāvokļa dēļ ēkas ekspluatācija ir pārtraukta. Saskaņā ar 2019.gada septembrī RPNC veikto nekustamā īpašuma (nekustamā īpašuma kadastra Nr.0100 016 0167) Aptiekas ielā 7, Rīgā, apsekošanu (Tehniskās apsekošanas atzinums TAA-RPNC-17) poliklīnikas ēkā (būves kadastra apzīmējums 0100 016 0167 001) otrajā stāvā ir veikta patvaļīga būvniecība un ir ierīkota tualete. Ēkas (būves kadastra apzīmējums 0100 016 0167 001) bēniņos ir uzsākta patvaļīga būvniecība, ir uzsākta telpu izbūve neapdzīvojamā ēkas daļā. Ir nepieciešams izstrādāt pārbūves projektu vai likvidēt veiktās pārbūves un atjaunot bēniņus iepriekšējā stāvoklī. Informācija par ēkas stāvokli, kā arī informācija par ēkā (būves kadastra apzīmējums 0100 016 0167 001) veikto patvaļīgo būvniecību un to, ka ir nepieciešams izstrādāt pārbūves projektu vai likvidēt veiktās pārbūves un atjaunot bēniņus iepriekšējā stāvoklī, tiks iekļauta izsoles noteikumos.  Nekustamajam īpašumam nav spēkā esošu nomas līgumu.Saskaņā ar Veselības ministrijas 27.05.2020. vēstuli Nr.01-31.1/2750, kurā Veselības ministrija informēja, ka RPNC valde 19.12.2019. (sēdes protokols Nr. 35) apstiprināja RPNC telpu ilgtermiņa attīstības plānošanas dokumentu – ēku sarakstu (telpu programma), atbilstoši kurai tika pieņemts lēmums attiecībā uz īpašumu Aptiekas ielā 7, Rīgā, t.i., ēku atbrīvot un nodot Veselības ministrijai. Veselības ministrija ar 27.05.2020. vēstuli Nr.01-31.1/2750 informēja VNĪ, ka tā kā minētais nekustamais īpašums nav nepieciešams Veselības ministrijas funkciju nodrošināšanai, Veselības ministrija lūdz VNĪ organizēt nekustamā īpašuma (nekustamā īpašuma kadastra Nr.0100 016 0167) Aptiekas ielā 7, atsavināšanu.VNĪ Īpašumu izvērtēšanas komisija 2020.gada 4.jūnijā (prot.Nr.IZKPL-20/23, 7.1.apakšpunkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par Veselības ministrijas valdījumā esošā nekustamā īpašuma (nekustamā īpašuma kadastra Nr.0100 016 0167) Aptiekas ielā 7, Rīgā, atsavināšanu, nemainot nekustamā īpašuma valdītāju.Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:*- nekustamā īpašuma rentabilitāti*, kura 2020.gadā = 0,00 euro, jo nav bijušas nedz izmaksas, nedz ieņēmumi.; * *nekustamā īpašuma tirgus situāciju un izmantošanas iespējas.*

Ņemot vērā, ka valsts nekustamā īpašuma valdītājam- Veselības ministrijai nekustamais īpašums vairs nav nepieciešams publisko funkciju izpildei, kā arī saskaņā ar Veselības ministrijas sniegto informāciju - nekustamā īpašuma augsto nolietojuma pakāpi, un to, ka nav zināmas citas valsts iestādes funkcijas, kuru īstenošanai būtu lietderīgi nekustamo īpašumu saglabāt valsts īpašumā, ir atbalstāma nekustamā īpašuma virzīšana atsavināšanai, nemainot valdītāju.Rīkojuma projektā iekļauto nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Veselības ministrija. Tā kā nekustamā īpašuma (nekustamā īpašuma kadastra Nr.0100 016 0167) Aptiekas ielā 7, Rīgā, sastāvā esošā poliklīnika (būve) (būves kadastra apzīmējums 0100 016 0167 001) ir valsts nozīmes arhitektūras piemineklis “Koka savrupmāja” (valsts aizsardzības Nr. 8571), līdz ar to VNĪ 2020.gada 6.jūlijā nosūtīja Pārvaldei vēstuli, kurā informēja par ieceri atsavināt nekustamo īpašumu (nekustamā īpašuma kadastra Nr.0100 016 0167) Aptiekas ielā 7, Rīgā, un lūdza Pārvaldi izsniegt norādījumus par kultūras pieminekļa izmantošanu un saglabāšanu, pamatojoties uz likuma “Par kultūras pieminekļu aizsardzību” 8.pantu. 2020.gada 5.augustā VNĪ saņēma Pārvaldes norādījumus par valsts nozīmes arhitektūras pieminekļa “Koka savrupmāja” (būves kadastra apzīmējums 0100 016 0167 001) saglabāšanu un izmantošanu Aptiekas ielā 7, Rīgā (nekustamā īpašuma kadastra Nr.0100 016 0167).  Lai nodrošinātu arhitektūras pieminekļa saglabāšanu, Pārvalde izsniedza Veselības ministrijai nekustamajam īpašumam (nekustamā īpašuma kadastra Nr.0100 016 0167) Aptiekas ielā 7, Rīgā, norādījumus par arhitektūras pieminekļa izmantošanu un saglabāšanu, kas ir jāievēro nekustamā īpašuma īpašniekam.1. Arhitektūras piemineklis jāuztur sakoptā stāvoklī un tā uzturēšanas, kopšanas un remonta darbi jāveic savlaicīgi;2. Arhitektūras piemineklis jānodrošina pret bojāšanos (stāvokļa pasliktināšanos), ko izraisa mitrums, sals u.c. klimatiskā iedarbība, kā arī nodrošināma ugunsdrošība;3. Arhitektūras piemineklī un tā tuvumā nav pieļaujams izvietot eksplozīvas, ugunsnedrošas, ķīmiski aktīvas vai citas vielas, kas var Būvi apdraudēt, kā arī iekārtas, kas izraisa vibrāciju, un vidi degradējošas materiālu krautuves;4. Arhitektūras piemineklī nav pieļaujama tāda saimnieciskā darbība, kas var apdraudēt tā saglabāšanu. Nosakot Arhitektūras pieminekļa izmantošanas veidu, jāņem vērā Arhitektūras pieminekļa funkcijas atbilstība sākotnējai (dzīvojamā ēka), kā arī Arhitektūras pieminekļa saglabājamās vērtības;5. Īpašnieka pienākums ir informēt Pārvaldi par bojājumiem, kas radušies Arhitektūras piemineklim; 6. Pirms būvdarbu (konservācijas, restaurācijas, remonta, rekonstrukcijas) projekta (būvprojekta) izstrādes jāveic Arhitektūras pieminekļa arhitektoniski – mākslinieciskā inventarizācija vai izpēte. Ja izpēti paredzēts veikt ar metodēm, kas var pārveidot Arhitektūras pieminekli (piemēram, zondāžas), izpētes darbiem jāsaņem rakstiska Pārvaldes atļauja Noteikumos Nr.474 noteiktajā kārtībā;7. Arhitektūras pieminekļa restaurācijas, remonta vai rekonstrukcijas gadījumā atjaunojamas objekta saglabājamās vērtības: *Ēkas vēsturiskais apjoms; fasāžu dekoratīvā apdare; ēkas oriģinālā konstruktīvā sistēma, kultūrvēsturiski vērtīgais plānojums, oriģinālie būvgaldniecības izstrādājumi (tai skaitā vēsturiskie logi ar vitrāžām, durvis, kāpnes);*8. Pirms Arhitektūras pieminekļa pārveidošanas darbiem (konservācija, restaurācija, remonts vai rekonstrukcija) Īpašnieka pienākums ir saskaņot attiecīgo darbu projektu (būvniecību reglamentējošo normatīvo aktu noteiktajā kārtībā – būvprojektu) Pārvaldē un saņemt Pārvaldes rakstveida atļauju Noteikumos Nr.474 noteiktajā kārtībā;9. Arhitektūras pieminekļa kopšanai, uzturēšanai un citai saimnieciskai darbībai, kas tiek veikta, izmantojot oriģinālam atbilstošus materiālus un tehnoloģiju, Arhitektūras pieminekli nepārveido un nesamazina tā kultūrvēsturisko vērtību, nav nepieciešama īpaša Pārvaldes atļauja. Taču 10 dienas pirms minēto darbu sākšanas par tiem rakstiski jāinformē Nacionālās kultūras mantojuma pārvaldes Rīgas reģionālā nodaļa (e-pasts: *riga@mantojums.lv*);10. Nav pieļaujama Arhitektūras pieminekļa atsevišķu daļu atsavināšana, kā arī zemes sadalīšana, ja tādējādi tiek apdraudēta Arhitektūras pieminekļa saglabāšana, par to atzinumu sniedz Pārvalde;11. Īpašnieka pienākums ir rakstiski informēt Pārvaldi par nodomu atsavināt Arhitektūras pieminekli (tā daļu). Atsavināšana var notikt, ja Pārvaldes Rīgas reģionālās nodaļas valsts inspektors ir apsekojis Arhitektūras pieminekli un nākamais tā īpašnieks ir iepazīstināts ar norādījumiem par Arhitektūras pieminekļa izmantošanu un saglabāšanu;12. Īpašnieka pienākums ir nodrošināt Pārvaldes amatpersonām (darbiniekiem) pieeju arī Arhitektūras pieminekļa publiski nepieejamajā daļā, iepriekš savstarpēji saskaņotā laikā.  Nekustamā īpašuma ieguvējam būs saistoši visi iepriekš minētie Pārvaldes norādījumi par arhitektūras pieminekļa izmantošanu un saglabāšanu.Atsavinot minēto nekustamo īpašumu, jāņem vērā likumā “Par zemes reformu Latvijas Republikas pilsētās” noteiktos ierobežojumus darījumiem ar zemi.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Projekts paredz nekustamā īpašuma valdītājam  – Veselības ministrijai uzdevumu nodot pircējam nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamo īpašumu pircējam noteikts, izvērtējot nekustamā īpašuma pircēju pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības |  Projekta izstrādē ir iesaistīta Finanšu ministrija un VNĪ. |
| 4. | Cita informācija |  Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu |  Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums |  Projekta tiesiskais regulējums administratīvās izmaksas neietekmē. |
| 4. | Atbilstības izmaksu monetārais novērtējums |  Projekta tiesiskais regulējums atbilstības izmaksas nerada. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.*euro*) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija |  Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.  Ja valsts nekustamais īpašums **Aptiekas ielā 7, Rīgā,** tiks atsavināts 2020.gadā un Veselības ministrija plānos virzīt izskatīšanai Ministru kabinetā jautājumu par apropriācijas (apropriāciju resursiem no dotācijas no vispārējiem ieņēmumiem un izdevumiem 50 % apmērā no valsts nekustamā īpašuma atsavināšanas rezultātā valsts budžetā ieskaitītajiem līdzekļiem) piešķiršanu kapitālieguldījumiem Veselības ministrijas valdījumā esošo Veselības ministrijas iestāžu funkciju nodrošināšanai izmantoto valsts nekustamo īpašumu attīstīšanai saskaņā ar likuma “Par valsts budžetu 2020.gadam” 44.panta otro un piekto daļu, VNĪ atsavināšanas rezultātā iegūtos līdzekļus pēc atsavināšanas izdevumu atskaitīšanas ieskaitīs valsts budžetā. Ja Veselības ministrija neplānos virzīt minēto jautājumu izskatīšanai Ministru kabinetā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31.decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Rīkojot elektronisko izsoli, sludinājumu ievieto arī elektronisko izsoļu vietnē (<https://izsoles.ta.gov.lv>). Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.  |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Finanšu ministrija, Veselības ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija |  Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)

Peimane 25600849

ilvija.peimane@vni.lv